एडिनबर्ग, देस के राजधानी आ दूसरा सभसे बड़हन शहर, अठारहवीं सदी में स्कॉटिश पुनर्जागरण के धुरी रहल जौना से कामर्स, बिद्या, आ उद्योग के क्षेत्र में स्कॉटलैंड यूरोप के एक ठो पावरहाउस बन गइल। ग्लासगो, स्कॉटलैंड के सभसे बड़हन शहर, दुनिया के एगो बहुत प्रमुख उद्योगी नगर रहि चुकल बा, वर्तमान में ई ग्रेटर ग्लासगो कोनर्बेशन के सेंटर मे बा। स्कॉटलैंड के पानी के हिस्सा में उत्तरी अटलांटिक आ नॉर्थ सागर के काफ़ी हिस्सा आवेला जहाँ भारी मात्रा में तेल भंडार बाटे। एही से स्कॉटलैंड के तीसरा सभसे बड़हन शहर, एबरडीन, यूरोप के पेट्रोलियम राजधानी कहल जाला।